
Comisia pentru    Comisia juridică,    Comisia pentru      Comisia pentru apărare,
        industrii           de disciplină            transporturi              ordine publică   
       și servicii
    și imunități
  și infrastructură
     și siguranță națională                                                

 Nr.4c-3/499/2018    Nr.4c-13/997/2018      Nr.4c-4/171/2018               Nr.4c-15/748/2018
             Bucureşti, 15 aprilie 2019
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun asupra propunerii legislative  pentru modificarea alin.(2) al art.98 din Ordonanţa de urgenţă a Guvernului nr.195 din 12/2002 privind circulaţia pe drumurile publice, republicată,  cu care Comisia pentru industrii şi servicii , Comisia juridică, de disciplină şi imunităţi , Comisia pentru apărare, ordine publică și siguranță națională și Comisia pentru transporturi şi infrastructură au fost sesizate în fond, transmisă cu adresa Pl.x 641 din 29 octombrie  2018.
În raport de obiectul şi conţinutul său, propunerea legislativă face parte din categoria legilor ordinare.

  PREŞEDINTE,        PREŞEDINTE,       PREŞEDINTE,            PREŞEDINTE,                                     
Iulian Iancu              Nicușor Halici        Lucian Nicolae Bode    Dorel Gheorghe Căprar                                        

     și siguranță națională                                                

 Nr.4c-3/499/2018    Nr.4c-13/997/2018      Nr.4c-4/171/2018               Nr.4c-15/748/2018

       Bucureşti, 15 aprilie 2019
      Plx 641/2018                                                                                                             
R  A  P  O  R  T     C  O  M  U  N

asupra propunerii legislative pentru modificarea alin.(2) al art.98 din Ordonanţa de urgenţă a Guvernului nr.195 din 12/2002 privind circulaţia pe drumurile publice, republicată
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii și servicii, Comisia juridică, de disciplină și imunități, Comisia pentru transporturi şi infrastructură şi Comisia pentru apărare, ordine publică și siguranță națională au fost sesizate în fond, pentru dezbatere şi avizare cu  Propunerea legislativă pentru modificarea alin.(2) al art.98 din Ordonanţa de urgenţă a Guvernului nr.195 din 12/2002 privind circulaţia pe drumurile publice, republicată, transmisă cu adresa nr. Pl.x 641/2018 din 29 octombrie 2018  şi înregistrată la comisii sub nr.4c-3/499/2018, nr.4c-13/997/2018, nr.4c-4/171/2018  respectiv nr.4c-15/748/2018.
Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională este Camera Deputaţilor.
Propunerea legislativă  a fost respinsă de Senat în ședința din 24 octombrie 2018.

               Consiliul Legislativ avizează favorabil propunerea legislativă, cu observații și propuneri, prin avizul cu nr. 582/14.06.2018.
                Consiliul Economic și Social avizează nefavorabil propunerea legislativă prin avizul cu numărul 3068/05.06.2018.

Guvernul nu susține adoptarea acestei inițiative legislative, punct de vedere transmis prin adresa nr. 1323/09.07.2018.
                 Comisia pentru drepturile omului, culte și problemele minorităților naționale a avizat negativ propunerea legislativă în ședința din data de 13 noiembrie 2018, prin avizul nr. 4c-6/571. 

                 Comisia pentru muncă și protecție socială avizează negativ propunerea legislativă în ședința din data de 6 noiembrie 2018, prin avizul cu nr. 4c-9/876.

                 Comisia pentru buget, finanțe și bănci avizează negativ propunerea legislativă în ședința din data de 18 decembrie 2018, prin avizul cu numărul 4c-2/833.
Propunerea legislativă are ca obiect de reglementare modificarea art.98 alin.(2) din Ordonanţa de urgenţă a Guvernului nr.195/2002, în sensul stabilirii cuantumului unui punct-amendă la 10% din valoarea salariului minim brut pe economie, stabilit prin hotărâre a Guvernului, pentru persoanele active şi 10% din valoarea punctului de pensie, stabilit prin ordonanţă sau hotărâre a Guvernului, pentru pensionari.

În conformitate cu prevederile art.63 din Regulamentul Camerei Deputaţilor, republicat, comisiile au dezbătut propunerea legislativă în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă după cum urmează: Comisia pentru industrii și servicii în ședința din data de 19 iunie 2018 , Comisia juridică, de disciplină și imunități în ședința din data de 26 februarie 2019,  Comisia pentru apărare, ordine publică și siguranță națională în ședința din data de 13 noiembrie 2018 iar membrii Comisiei pentru transporturi şi infrastructură în şedinţa din 9 aprilie 2019.
La lucrările Comisiei pentru industrii și servicii, au fost prezenți 18 deputați din totalul de 20 membri ai comisiei, la lucrările Comisiei juridice, de disciplină și imunități ,Comisiei pentru apărare, ordine publică și siguranță națională și  Comisiei pentru transporturi şi infrastructură au fost prezenţi deputații conform listelor de prezență.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Afacerilor Interne.
În urma finalizării dezbaterilor, membrii celor patru comisii au hotărât, cu unanimitate de voturi, respingerea Propunerii legislative pentru modificarea alin.(2) al art.98 din Ordonanţa de urgenţă a Guvernului nr.195 din 12/2002 privind circulaţia pe drumurile publice, republicată, deoarece prin soluția propusă se introduce o diferențiere în cadrul aceleiași categorii de destinatari ai normei juridice, fapt care nu este motivat corespunzător, iar măsura este inaplicabilă deoarece polițistul rutier care întocmește procesul verbal de constatare a contravenției nu are posibilitatea identificării categoriei sociale din care face parte contravenientul și nici nu are competența de a verifica exactitatea datelor prezentate.

În raport de obiectul şi conţinutul său, propunerea legislativă face parte din categoria legilor ordinare.
  PREŞEDINTE,        PREŞEDINTE,       PREŞEDINTE,         PREŞEDINTE,                                     

 Iulian Iancu              Nicușor Halici        Lucian Nicolae Bode    Dorel Gheorghe Căprar                                        

SECRETAR,           SECRETAR,                  SECRETAR,                SECRETAR,      

 Roxana Mînzatu      Alina-Elena Tănăsescu    Marius Bodea           Dumitru Lupescu
Șef serviciu,Cristina Neicu         Consilier parlamentar, Andreea  Sârbu     Consilier parlamentar,Iulia Mircea       Consilier parlamentar, Luminița Oprea

